Η φετινή διοργάνωση έφτασε στην κορυφαία στιγμή της αφού πρώτα χάρισε  
στο Αθηναϊκό κοινό 150 ταινίες στο Διαγωνιστικό, 70 πρεμιέρες από 40  
χώρες, σε πέντε κατηγορίες: μυθοπλασία ελληνική και ξένη, ντοκιμαντέρ,  
animation, video art, πειραματικές και video dance. .Αξιοποιώντας την  
διεθνή αναγνώριση του φεστιβάλ από φέτος απονέμει το βραβείο Rising  
Star Award σε συνεργασία με το βρετανικό ίδρυμα MMBF.  
  
Το Φεστιβάλ διεξάγεται με την αιγίδα του Υπουργείου Πολιτισμού και την  
Υποστήριξη του Δήμου Αθηναίων Το φεστιβάλ διοργανώνεται από τoν  
Οργανισμό KOYINTA και Tickets Tickets και έχει συνεργαζόμενες  
εταιρείες και πολιτιστικούς ανταποκριτές σε πολλές πόλεις της Ελλάδας  
και σε διάφορες χώρες του κόσμου.  
  
Το Διεθνές Φεστιβάλ Ψηφιακού Κινηματογράφου Αθήνας πέτυχε μια  
ευθυγράμμιση της σύγχρονης κινηματογραφικής πραγματικότητας στην  
Ελλάδα με τις μεγάλες εξελίξεις σε διεθνές επίπεδο ως προς τον  
Κινηματογράφο, ο οποίος σταθερά βαδίζει προς την Ψηφιακή του Εποχή,  
έτσι το Φεστιβάλ χαρακτηρίστηκε πρωτοποριακό. Το φετινό του πρόγραμμα  
αναπτύχθηκε στον κινηματογράφο Αλκυονίδα και κινηματογράφο STUDIO  
περιελάμβανε ένα αφιέρωμα στην Λουκία Ρικάκη και προβολή της ταινίας  
της "Κράτησέ με", Αυτή ήταν πρώτη ελληνική ταινία που ξεκίνησε εξ  
ολοκλήρου από το διαδίκτυο. Απολαύσαμε ταινίες από το Edge hill  
university , από το Future Wave Film Festival Ιρλανδίας ενώ o γνωστός  
σκηνοθέτης Ροβήρος Μανθούλης μας μύησε με ένα μοναδικό master-class  
στα μυστικά της συνάρμοσης με θέμα «ΜΟΝΤΑΖ, Η ΠΟΙΗΣΗ ΤΟΥ ΠΑΡΑΛΟΓΟΥ».  
Ιδιαίτερη στιγμή ήταν το αφιέρωμα στον Γιώργο Κολόζη με προβολή της  
ταινίας του «ΤΟ ΠΗΔΗΜΑ ΤΟΥ ΚΑΤΣΑΝΤΩΝΗ ΚΑΙ Ο ΜΠΑΡΜΠΑ ΛΑΜΠΡΟΣ» το οποίο  
βραβεύθηκε στην Ρωσία με Αργυρό Ιππότη στην κατηγορία κινηματογραφικό  
ντοκιμαντέρ. O Γιώργος Κολόζης υπηρέτησε συστηματικά το ντοκιμαντέρ  
και υπήρξε από τους πρώτους που αφοσιώθηκε στον οικολογικό  
κινηματογράφο στην Ελλάδα.  
  
Σε συνεργασία με το Φινλανδικό Διεθνές Φεστιβάλ Wildlife Vaasa  
παρουσίασε το 3ο « Πανόραμα οικολογικών και επιστημονικών ταινιών»,  
με θέμα «Ακτιβισμός και χρήση των ντοκιμαντέρ ως καταλύτης για θετικές  
αλλαγές στην πολιτική και στην κοινωνία, μέσων στρατηγικών σχεδίων  
συνεργασίας, δικτύωσης και τη χρήση ποικιλίας ψηφιακών μέσων για την  
παραγωγή εύστοχων τρόπων ενημέρωσης που διαμορφώνουν προς το καλύτερο  
τον κόσμο γύρω μας» Το ειδικό πρόγραμμα των προβολών έχει είδη  
ξεκινήσει όλο τον μήνα Δεκέμβριο πριν από το φεστιβάλ σε ιδιαίτερους  
χώρους όπως η Δραματική σχολή του θεάτρου τέχνης, το σπουδαστήριο  
τεχνών και επιστημών της ΚΟΥΙΝΤΑ στην Εκπαιδευτική Ένωση, στο pocket  
flat theater ,σε πολλά σχολεία της Αττικής σε αρκετά στην περιφέρεια  
και θα συνεχιστεί με το νέο έτος σε νέους χώρους χώρους και  
πόλεις.Απολαύσαμε Workshop με τίτλο «Νέα μέσα παραγωγής και  
διακίνησης» με τους Βασιλική Κάππα, Γιάννη Κλάδο και Χρήστο  
Καρακάση.Το φεστιβάλ στην ζώνη γνωριμία με γνωστούς σκηνοθέτες πρόβαλε  
την ταινία «ΕΞΟΡΙΣΤΟΣ ΣΤΗΝ ΚΕΝΤΡΙΚΗ ΛΕΩΦΟΡΟ» του Νίκου Ζερβού.  
  
Ευκαιρία να μυηθούμε στους παλιούς κινηματογράφους της Αθήνας θα  
αποτελέσε η παρουσίαση του βιβλίου «ΕΡΩΤΟΣΤΑΣΙΑ ΚΙΝΟΥΜΕΝΩΝ ΣΚΙΩΝ-ΟΙ  
ΠΑΛΙΟΙ ΚΙΝΗΜΑΤΟΓΡΑΦΟΙ ΤΗΣ ΑΘΗΝΑΣ» του Νίκου Θεοδοσίου από τις εκδόσεις  
κουίντα.Όλες οι ταινίες που συμμετείχαν στο Διαγωνιστικό Μέρος του  
Φεστιβάλ ήταν αξιόλογες και είχαμε τη χαρά να τις παρακολουθήσουμε  
αυτές τις ημέρες. Η πορεία των ταινιών δε σταματάει εδώ αλλά εδώ  
ξεκινάει, ελπίζω και εύχομαι να έχουν ένα ωραίο μακρινό ταξίδι. Το  
Φεστιβάλ θα στηρίξει τις ταινίες και στη συνέχεια.